Kokepunktet synker. Bremsevæsken skal tåle temperaturer opp til 250 grader, og gjør at du har riktig trykk i bremsesystemet når du trykker på bremsepedalen. Et lavt kokepunkt er ømfintlig for både varme og vann. Det er nok med noen harde innbremsninger på rad for at væsken skal begynne å koke, og pedalen går i bunn. Et like stort problem med vannutblandet bremsevæske er at hele hydrauliksystemet ruster innenfra. Det gjelder både hovedsylinderen, hjulsylinderene og de reguleringsventiler som skal hindre at hjulene låser seg ved bremsing.